Tres investigats per haver tallat les vies del tren el 21-F a Sitges es neguen a declarar davant el jutge
Tres veïns de Sant Pere de Ribes (Garraf) investigats per haver tallat les vies del tren a Sitges durant la vaga general del passat 21 de febrer s'han negat a declarar davant el jutge. El jutjat d'instrucció número 3 de Vilanova i la Geltrú els investiga per delictes de danys i desordres públics, però han declinat dir res dins la sala perquè consideren que no hi ha cap prova evident contra ells. Lamenten que se'ls va identificar mesos després de la protesta, sense que se'ls pugui reconèixer a cap de les imatges aportades pels Mossos d'Esquadra. Per això creuen que se'ls ha identificat en base a 'un fitxer ocult' on estarien registrats per la seva afiliació a l'esquerra independentista. 'L'única voluntat d'Interior, els mossos i la fiscalia és intentar atemorir la dissidència política', ha assegurat l'advocat que els representa.
Qui investiga els veïns?
El jutjat d'instrucció número 3 de Vilanova i la Geltrú